Lapho bonke abantu belalela, lapho zonke izinto ziba zintsha futhi zivuselelwa, lapho bonke abantu bezinikela kuNkulunkulu ngaphandle kokungabaza, futhi bezimisele ukuthwala umthwalo wemfanelo onzima womthwalo kaNkulunkulu—lokhu kuyisikhathi lapho umbani wasempumalanga uphazima, ukhanyisa konke kusuka eMpumalanga kuya eNtshonalanga, kwethuke wonke umhlaba ngokufika kwalokhu kukhanya; bese ngalo mzuzu, uNkulunkulu aphinde futhi aqale impilo Yakhe entsha. Okusho ukuthi, kulo mzuzu uNkulunkulu uqala umsebenzi umusha emhlabeni, ememezela kubantu bomhlaba wonke ukuthi “Uma unyazi lushaya luqhamuka eMpumalanga—okuyisona sikhathi kanye futhi engiqala ngaso ukukhuluma—ngalo mzuzu unyazi luyaphazima, kukhanye lonke izulu, bese ziyaqala ziguquke zonke izinkanyezi.” Ngakho, sinini isikhathi lapho lowo mbani uphazima khona usuka eMpumalanga? Lapho amazulu eba mnyama nomhlaba uhwaqabala yilapho futhi uNkulunkulu efihla khona ubuso bakhe emhlabeni, futhi yilowo mzuzu kanye lapho konke okungaphansi kwamazulu sekuseduze ukuthi kwehlelwe yisiphepho esinamandla. Ngalesi sikhathi, bonke abantu bashaywa yingebhe, besaba izulu, besaba ukugqama kombani, futhi besaba kakhulu ukuhlasela kukazamcolo, kangangoba iningi labo livala amehlo lilindele ukuthi uNkulunkulu adedele ulaka Lwakhe abathele phansi. Futhi njengoba imibuso eyehlukene yedlula, umbani wasempumalanga uphazime ngokushesha. Okusho ukuthi, eMpumalanga yomhlaba, kusuka lapho kuqala khona ubufakazi bukaNkulunkulu uqobo lwakhe, kuya lapho eqala khona ukusebenza, kuya lapho ubunkulunkulu buqala khona ukusebenzisa amandla okubusa emhlabeni wonke—lokhu kuwumsebe ovuthayo wombani wasempumalanga, olokhu ukhanye njalo kuwo wonke umhlaba. Lapho amazwe emhlabeni eba ngumbuso kaKristu yisikhathi wonke umhlaba ukhanyiswa. Manje yisikhathi lapho umbani uphazima khona: uNkulunkulu osesimweni somuntu uqala ukusebenza, bese, futhi, ekhuluma ngokuqondile ebunkulunkulwini. Kungashiwo ukuthi lapho uNkulunkulu eqala ukukhuluma emhlabeni yingenkathi umbani wasempumalanga ukhanya khona. Ngokuqonde kakhudlwana, lapho amanzi okuphila egobhoza esuka esihlalweni sobukhosi—lapho amazwi asuka esihlalweni sobukhosi eqala—yisikhathi esinembile sokuqala kwamazwi oMoya oziqu eziyisikhombisa. Ngalesi sikhathi, umbani wasempumalanga uyakhanya, kuthi ngenxa yomehluko esikhathini, izinga lokukhanya nalo liyehlukana, futhi kukhona, umnqamulo ebangeni lokugqama. Kodwa ngokuhamba komsebenzi kaNkulunkulu, njengoba uhlelo lwakhe luguquka—njengoba umsebenzi emadodaneni nakubantu bakaNkulunkulu wehlukahlukana—umbani wenyusa ukwenza umsebenzi wemvelo yawo, ngendlela yokuthi konke okusemhlabeni wonke kuyakhanya, futhi akusali zinsalela namfucuza. Lokhu kungukucaciswa kohlelo lukaNkulunkulu lokuphatha lweminyaka engama-6000, nazo impela izithelo ezithokozelwa nguNkulunkulu. “Izinkanyezi” azisho izinkanyezi ezisesibhakabhakeni, kodwa yiwo wonke amadodana kanye nabantu bakaNkulunkulu abasebenzela uNkulunkulu. Ngoba bethula ubufakazi bukaNkulunkulu embusweni kaNkulunkulu, bese bemela uNkulunkulu embusweni kaNkulunkulu, futhi ngoba bayizidalwa, babizwa ngokuthi “yizinkanyezi”. Izinguquko ezenzekayo zibhekisa ezinguqukweni zobunjalo nesikhundla: Baguquka ekubeni ngabantu basemhlabeni babe ngabantu bombuso, futhi, ngaphezu kwalokho, uNkulunkulu unabo, nenkazimulo kaNkulunkulu ikubona. Ngenxa yalokho, baphethe amandla okubusa esikhundleni skaNkulunkulu, nobuthi nokungcola okukubo kuyagezwa ngenxa yomsebenzi kaNkulunkulu, ekugcineni kubenze bakufanele ukusetshenziswa nguNkulunkulu nokuba ngabenhliziyo kaNkulunkulu – okungenye ingxenye yomqondo wala mazwi. Lapho umsebe wokukhanya ovela kuNkulunkulu ukhanyisa lonke izwe, zonke izinto ezulwini nasemhlabeni ziyoguquka ngamazinga ehlukene, nezinkanyezi esibhakabhakeni nazo ziyoguquka, ilanga nenyanga kuyokwenziwa kube kusha, nabantu emhlabeni bayolandela benziwe basha—okuyiwo wonke umsebenzi owenziwe nguNkulunkulu phakathi kwezulu nomhlaba, futhi okungamangalisi.Uma uNkulunkulu esindisa abantu—ngokwemvelo, okungabafaki labo abangabakhethiwe—yingaleso sikhathi lapho uNkulunkulu ehlanza futhi ahlulela abantu, futhi bonke abantu bakhala kabuhlungu, noma bawele emibhedeni yabo begula, noma bawe baphonseke esihogweni sokufa ngenxa yamazwi kaNkulunkulu. Kungenxa yamazwi kaNkulunkulu ukuba bayaqala ukuzazi. Uma kungenjalo, amehlo abo abeyofana nawexoxo–bebuka phezulu, engekho okholwayo, engekho ozaziyo, bengazi ukuthi banesisindo esingakanani. Abantu bonakaliswe nguSathane ngezinga elithile. Kungenxa yamandla amakhulu kaNkulunkulu ukuthi ubuso obubi bomuntu buvezwe ngokucace kangaka, okwenza ukuthi umuntu, emva kobubufunda, abuqhathanise nobakhe bangempela. Abantu bonke bayazi ukuthi isibalo samangqamuzana obuchopho sibonakala sisobala kuNkulunkulu, kungasakhulunywa ngobuso babo obubi noma imicabango yabo esekujuleni. Kula mazwi “Kuba sengathi bonke abantu bayahlanzwa bahlungwe. Ngaphansi kokukhanya kwalo msebe wokukhanya okuqhamuka eMpumalanga, bonke abantu bembulwa esimweni sabo sokudalwa, amehlo emangele, begcwele ukudideka” kuyabonakala ukuthi ngelinye ilanga, lapho kuphela umsebenzi kaNkulunkulu, sonke isintu siyobe sesahlulelwe nguNkulunkulu. Akekho oyokwazi ukuphunyuka, uNkulunkulu uyobaphatha abantu baso sonke isintu ngamunye, angeqi ngisho oyedwa kubo, kuyoba lapha kuphela lapho inhliziyo kaNkulunkulu iyokwaneliswa khona. Ngakho, uNkulunkulu uthi, “Futhi, baphinde bafane nezilwane zibalekela ukukhanya Kwami ziyocasha emigedeni yezintaba; kodwa akekho namunye phakathi kwabo ongeke angabonakali ekukhanyeni Kwami.” Abantu bayizilwane eziphansi futhi ezincinyane. Njengoba bephila ezandleni zikaSathane, kusengathi sebecashe emahlathini asendulo phakathi ekujuleni kwezintaba-kodwa ngenxa yokuthi zonke lezi zinto ngeke ziphunyuke ekushisweni amalangabi kaNkulunkulu, ngisho bengaphansi “kokuvikelwa” yimpi kaSathane, bangalitshalwa kanjani nguNkulunkulu? Uma bamukela ukufika kwamazwi kaNkulunkulu, izinhlobonhlobo zezimo eziyinqaba nezimo ezimangalisayo zabo bonke abantu zidwetshwa ngosiba lukaNkulunkulu; uNkulunkulu ukhuluma ngokulungele izidingo nesimo somqondo somuntu. Ngale ndlela, kubantu, uNkulunkulu ubonakala enolwazi olukhulu ngokusebenza komqondo. Kuba sengathi uNkulunkulu ungungoti kwezokusebenza komqondo, kodwa futhi sengathi uNkulunkulu ungudokotela wengaphakathi lomuntu—akumangazi ukuthi unokumqonda okungaka umuntu, “okuyinkimbinkimbi.” Lapho abantu becabanga ngokwengeziwe ngalokhu, kuyakhula ukuzwa ukubaluleka kobugugu bukaNkulunkulu, kuba kukhulu nokuzwa ukuthi unkulunkulu ujulile futhi akazeki. Kube sengathi, phakathi kukaNkulunkulu nomuntu, kukhona umngcele wasezulwini ongaweleki, kodwa futhi laba bobabili sengathi babukana besogwini ngalunye loMfula i-Chu,[a] engekho okwazi ukwenza okungaphezu kokuthi abuke omunye. Okusho ukuthi, abantu emhlabeni babuka uNkulunkulu ngamehlo abo kuphela, abakaze babe nalo ithuba lokumcubungulela eduze, nokuthi konke abanakho umuzwa wokuxhumana naye. Ezinhliziyweni zabo, bahlala benomqondo wokuthi uNkulunkulu muhle, kodwa ngenxa yokuthi uNkulunkulu “akananhliziyo futhi akanamizwa,” abakaze babe nethuba lokukhuluma ngobuhlungu obusezinhliziyweni zabo phambi Kwakhe. Banjengomakoti omncane omuhle phambi komyeni wakhe—othi, ngenxa yobuqotho bomyeni wakhe, ubengakaze alithole ithuba lokuveza imizwa yakhe yangempela. Abantu bayizihlupheki ezizibukela phansi, ngakho, ngenxa yobuthaka babo, ngenxa yokweswela ukuzihlonipha, ukuzonda Kwami umuntu kuyanda ngingaqondile ngandlela thize, nolaka olusenhliziyweni Yami luphuphume. Emqondweni wami, kusengathi ngiphethwe ingcindezi. Kade ngalahla ithemba ngomuntu, kodwa ngoba “Futhi usuku lwami luyasondela kubantu, futhi luvusa abantu, lunika abantu iqophelo abangaqala kulo kabusha,” ngiyaphinda futhi ngibuyisa umdlandla wokunqoba sonke isintu, ukubamba nokunqoba udrako omkhulu obomvu. Inhloso yokuqala kaNkulunkulu yayinje: ukungenzi lutho ngaphandle kokunqoba inzalo kadrako omkhulu obomvu eChina; yilokhu kuphela okwakungabonakala kuwukunqotshwa kukadrako omkhulu obomvu, futhi lokhu kwakuyokwanela ukukhombisa ukuthi uNkulunkulu uyabusa njengeNkosi kuwo wonke umhlaba, kukhombisa ukupheleliswa komsebenzi omkhulu kaNkulunkulu, nokuthi uNkulunkulu unesiqalo esisha emhlabeni, futhi uyakhazimuliswa emhlabeni. Ngenxa yesigcawu sokugcina esihle, uNkulunkulu akanakho okunye angakwenza ngaphandle kokuveza uthando olukhulu olusenhliziyweni yakhe: Inhliziyo Yami iyashaya, ngokulandela ukushaya kwenhliziyo Yami, izintaba zigxuma ngentokozo, imifula iyasina ngenjabulo, namagagasi, egcina isikhathi, ashaya emadwaleni. Kunzima ukuchaza okusenhliziyweni Yami.” Kulokhu kuyabonakala ukuthi lokho okwakuhlelwe nguNkulunkulu yilokhu uNkulunkulu asekufezile, ukuthi kwakuhlelelwe lesi siphetho nguNkulunkulu, futhi yikho kanye uNkulunkulu enza ukuthi abantu kubavelele futhi bakubone. Ikusasa lombuso lihle, iNkosi yombuso ingumnqobi, kusuka ekhanda kuya ozwaneni akukho manembe enyama negazi, bonke ubuyena bungcwele. Umzimba Wakhe wonke ukhazimula ngenkazimulo engcwele, ongathunaziwe nakancane yimiqondo yesintu, umzimba wakhe wonke, kusuka phezulu kuya phansi, uchichima ukulunga nokukhanya kwezulu, futhi uthaphuka amakha ahehayo. Njengothandiweyo esiHlabelelweni seziHlabelelo, muhle kunabo bonke abangcwele, uphakeme kunabangcwele basendulo, ungumfuziselo phakathi kwabo bonke abantu, futhi akaqhathaniseki nomuntu; abantu abafanele ukumbuka ngqo. Akekho ongazuza ubuso bukaNkulunkulu obukhazimulayo, ukubukeka kukaNkulunkulu, noma umfanekiso kaNkulunkulu, akekho ongancintisana nakho, futhi akekho ongakuncoma kalula ngomlomo wakhe.Namuhla, bonke abantu baphila phakathi kobumnyama, kodwa ngenxa yokufika kukaNkulunkulu, abantu bathola ukwazi ngobunjalo bokukhanya ngenxa yokuthi sebebone uNkulunkulu, futhi emhlabeni wonke kuba sengathi imbiza enkulu emnyama ibhekiswe phezulu phezu komhlaba; akekho okwazi ukuphefumula, bonke bafuna ukusiphendukezela isimo, kodwa akekho oseke wayiphakamisa imbiza emnyama. Kungenxa yokuba sesimweni somuntu kukaNkulunkulu osekwenze amehlo abantu avuleke ngokushesha, base bembona uNkulunkulu ongokoqobo, ngalokho-ke uNkulunkulu ubabuza ngephimbo eliphenyayo: “Umuntu akaze angazi ekukhanyeni, kodwa ungibone kuphela emhlabeni wobumnyama. Anikho esimweni esifana ncamashi nalesi namuhla? Kwakusemvuthwandabeni wokuhlasela kukadrako omkhulu obomvu lapho ngembatha khona inyama ukuze ngenze umsebenzi Wami.” uNkulunkulu akakufihli okwenzeka endaweni yomoya, futhi akakufihli okwenzeka enhliziyweni yomuntu, yikho ephindaphinda ekhumbuza abantu: “Ngenza lokhu hhayi ngoba ngifuna ukwenza abantu Bami bazi uNkulunkulu osesimweni somuntu kuphela, kodwa ngikwenza futhi ukuze ngihlanze abantu Bami. Ngenxa yobunzulu bezinqumo Zami zokuphatha, abantu abaningi basesengozini yokuthi ngibasuse. Ngaphandle kokuthi uzame ngakho konke ukuzilungisa, unqobe umzimba wakho, ngaphandle kokwenza lokhu, uzoba ngokunye kwengikuzondayo nengikulahlayo, ukuze uphonswe esihogweni, ngendlela uPawulu athola ngayo ukusolwa ezandleni Zami, lapho okwakungekho kuphunyuka khona.” Lapho uNkulunkulu esho lezi zinto ngokwengeziwe, abantu bacophelela ngokwengeziwe izinyathelo zabo, futhi bazesaba ngokwengeziwe izinqumo zokuphatha zikaNkulunkulu, ngemva kwalokhu igunya likaNkulunkulu lingasebenza nobukhosi bakhe benziwe bucace. Lapha, uPawulu ubuye athintwe ukuze kwenziwe abantu ukuba baqonde intando kaNkulunkulu: Akufanele babe yilabo abasolwa nguNkulunkulu, kodwa kufanele babe yilabo abangayikhumbulayo intando kaNkulunkulu. Yilokhu kuphela okungenza abantu, phakathi kokwesaba kwabo, babheke emuva ekwehlulekeni kwezinqumo zabo phambi kukaNkulunkulu ukuze banelise uNkulunkulu ngokuphelele, okubalethela ukudabuka okukhulu futhi, bese kubanikeza olunye ulwazi ngoNkulunkulu ongokoqobo, ngakho kungemuva kwalokhu lapho bangeke basaba nakho ukungabaza ngamazwi kaNkulunkulu.“Akukhona ukuthi umuntu akangazi ngisenyameni Yami; okubi nakakhulu, wehlulekile ukuziqonda yena uqobo ehlala emzimbeni wenyama. Sekuyiminyaka emingaki, futhi kuyo yonke le minyaka abantu bayangikhohlisa, bengiphathisa okwesihambi sangaphandle. Sekukangaki…?” Ukuthi “sekukangaki” kuveza iqiniso lokuphikisa komuntu uNkulunkulu, kubonisa abantu izibonelo zangempela zokusolwa; lokhu kuyisiqinisekiso sesono, akekho ongaphinde akuphike lokhu. Bonke abantu basebenzisa uNkulunkulu njengento nje yansuku zonke, kube sengathi uyithuluzi lasekhaya abangalisebenzisa njengoba befisa. Akukho muntu othanda uNkulunkulu, akekho oseke wazama ukwazi ubuhle bukaNkulunkulu, nobuso bukaNkulunkulu obukhazimulayo, ayikhulunywa-ke eyokumthobela ngenhloso. Akekho noseke wabuka uNkulunkulu njengento ethandekayo enhliziyweni yakhe; bayamdonsa uma bemdinga, bamphonse eceleni bangamnaki uma bengasamdingi. Kusengathi, kumuntu, uNkulunkulu ungunodoli abantu abangamenzisa abakuthandayo, futhi enze noma yini abayifuayo noma abayifisayo. Kodwa uNkulunkulu uthi: “Ukuba, ngesikhathi ngisenyameni, angizange ngibe nandaba nobuthakathaka bomuntu, ngabe bonke abantu, ngokuba Kwami sesimweni somuntu kuphela, bethuka bawela eHayidesi,” okusho ukuthi kubaluleke kakhulu kangakanani ukuba sesimweni somuntu kukaNkulunkulu: Enyameni, uzele ukuzonqoba isintu, esikhundleni sokubulala sonke isintu endaweni yomoya. Ngakho, ngenkathi uLizwi eba yinyama, akwazanga muntu. Uma uNkulunkulu wayengenandaba nobuthakathaka bomuntu, ngenkathi eba yinyama nezulu nomhlaba kuphendulwa kubhekiswa phansi, bonke abantu babeyoshabalaliswa. Ngoba kusemvelweni yabantu ukuthanda okusha nokuzonda okudala, futhi bavame ukukhohlwa yizikhathi ezimbi lapho izinto zihamba kahle, futhi akukho owaziyo ukuthi babusiseke kangakanani, yingakho uNkulunkulu elokhu ebakhumbuza ukuba bakwazise ukuthi usuku lwanamuhla lulwelwe kanzima kangakanani; ngenxa yekusasa, kufanele balazise kakhudlwana inamuhla, bangathi, njengezilwane, bakhuphukele phezulu kakhulu bangamboni umnikazi wabo, bangakhohlwa yizibusiso abahleli phakathi kwazo. Ngale ndlela baziphatha kahle, abasaqhoshi noma babe nokuzidla, futhi bafunda ukwazi ukuthi akusilo iqiniso ukuthi imvelo yomuntu yinhle, kodwa ukuthi umusa nothando lukaNkulunkulu kwehlele phezu komuntu; besaba ukusolwa, ngakho abalingi benze lutho olunye.Okwedlule：Isenezelo 2: Isahluko 2
